CELEX: C2006/261/44
Language: hu
Date: 2006-10-28 00:00:00
Title: T-234/06. sz. ügy: 2006. szeptember 4-én benyújtott kereset – TORRESAN kontra OHIM – Klosterbrauerei Weissenohe (CANNABIS)

28.10.2006   
            
            
               HU
            
            
               Az Európai Unió Hivatalos Lapja
            
            
               C 261/23
            
         2006. szeptember 4-én benyújtott kereset – TORRESAN kontra OHIM – Klosterbrauerei Weissenohe (CANNABIS)
   (T-234/06. sz. ügy)
   (2006/C 261/44)
   A keresetlevél nyelve: olasz
   Felek
   
      Felperes: Giampietro Torresan (székhelye: Schonenfels, Svájc) (képviselő: Gianluca Recher ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Klosterbrauerei Weissenohe GmbH & Co. KG.
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának 2006. június 29-i, R 517/2005-2. sz. ügyben hozott, és távmásoló útján 2006. július 5-én kézbesített határozatát, amely helyt ad a CANNABIS 32-33. osztályba tartozó áruk vonatkozásában bejelentett védjegy közösségi védjegyként történő lajstromozásának;
            
         
               —
            
            
               az Elsőfokú Bíróság minden esetben az alperest kötelezze a költségek viselésére, beleértve az OHIM két fóruma előtti eljárás költségeit is.
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „CANNABIS” szóvédjegy (védjegybejelentés száma: 1.073.349) a 32., 33. és 42. osztályba tartozó áruk és szolgáltatások vonatkozásában.
   
      A közösségi védjegy jogosultja: a felperes.
   
      A közösségi védjegy törlését kérelmező fél: a Klosterbrauerei Weissenohe GmbH & Co. KG.
   
      A törlést kérelmező védjegye: a védjegy törlését kérelmező fél nem hivatkozik semmilyen védjegyen fennálló jogra. A közösségi védjegy törlését a 32. osztályba tartozó (sör) és 33. osztályba tartozó (borok, szeszes italok, likőrök, habzó italok, habzóborok, pezsgők) vonatkozásában kérte.
   
      A törlési osztály határozata: a törlés iránti kérelemnek részben helyt ad, és törli a közösségi védjegyet a 32. és 33. osztályba tartozó bejelentett áruk vonatkozásában.
   
      A fellebbezési tanács határozata: a fellebbezést elutasítja.
   
      Jogalapok: a közösségi védjegyről szóló 40/94 rendelet 7. cikke (1) bekezdése c) pontjának megsértése és helytelen alkalmazása, továbbá a megtámadott határozat ellentmondásossága.